26 काे पिलाई जाएगी श्वांस रोगियों को औषधियुक्त खीर
धौलपुर| मचकुंडस्थित प्राचीन राम मंदिर स्वामी शिवानन्द आश्रम पर जगदगुरु शंकराचार्य वेद विज्ञान शोध संस्थानम के तत्वावधान में प्रति माह की भांति इस माह भी 26 दिसम्बर शनिवार को सुबह 6 बजे से 11 बजे तक एक दिवसीय चिकित्सा शिविर आयोजित किया जाएगा। संस्थानम के कोषाध्यक्ष महेश मंगल ने बताया कि पूर्णिमा की रात्रि में विशेष रूप से गोपयास में तैयार औषधियों को रात्रि में विशेष पूजा, अर्चना एवं नैवेद्य के उपरान्त सुबह श्वासं रोग से पीड़ित रोगियों को वितरित किया जाएगा। इन औषधियों के सेवन से पूर्व रोगियों को खाली पेट आकर नाड़ी परीक्षण कराना तथा औषधि के लिए खाली बोतल या शीशी लाना अत्यन्त आवश्यक है। शिविर प्रभारी डॉ डीपीएस कोठारी ने बताया कि इस अवसर पर वैध देवकीनंदन शर्मा, वैध लोकमनदास, डॉ. रामलखन गोयल, डॉ. दीपक जिंदल, वैध निरंजन लाल शर्मा, वैध आकाश अग्रवाल अपनी सेवायें प्रदान करेंगे। इसकी तैयारियां पूरी कर ली गई हैं।
hin_Deva hin_Deva